जैन श्राविका हेमलता की देह दान
भीलवाड़ा | श्रीजैन श्वेतांबर तेरापंथ समाज की श्राविका आजादनगर निवासी हेमलता मेहता के संकल्प के मुताबिक गुरुवार को परिजनों ने उनकी देह मरणोपरांत दान कर दी। बुधवार देर रात निधन के बाद परिजनों ने सुबह धार्मिक कर्म किए देह उदयपुर के आरएनटी मेडिकल कॉलेज के लिए लेकर रवाना हो गए। हेमलता (49) कुछ समय से बीमार थीं। 18 अक्टूबर को ही अखिल भारतीय तेरापंथ युवक परिषद के प्रकल्प ‘देहदान महादान’ के तहत आजादनगर स्थित महाप्रज्ञ भवन में तेरापंथ युवक परिषद के एक कार्यक्रम में उन्होंने पति अनिल मेहता ने देहदान की घोषणा की थी। इनसे प्रेरित होकर 11 नवंबर को बेटे अनमोल ने भी देहदान का संकल्प लिया। इधर, हेमलता के निधन का समाचार मिलते ही मुनि अर्हत कुमार उनके निवास स्थान पहुंचे। उन्होंने परिजनों को शोक ना कर धर्मोपासना का संदेश दिया। मेवाड़ कांफ्रेंस के कार्यकारी अध्यक्ष शैलेंद्र बोरदिया, तेरापंथी सभा के उपाध्यक्ष कंवरलाल झाबक, मंत्री निर्मल गोखरू, सहमंत्री अशोक सिंघवी, तेरापंथ युवक परिषद के अध्यक्ष अनिल सिंघवी सहित बड़ी संख्या में समाजजन, मित्रगण, कॉलोनीवासियों ने संवेदना व्यक्त की।
बेटीने दिया कांधा : पार्थिवदेह उदयपुर रवाना करने से पहले सभी आंखें उस समय नम हो गईं जब बेटी आकांक्षा ने भी पार्थिव देह को कांधा देकर अंतिम विदाई दी। तेरापंथ युवक परिषद के अध्यक्ष अनिल सिंघवी के नेतृत्व में सदस्यों ने नवकार मंत्र जाप किया।
awa_Deva hin_Deva hin_Deva